За 1,5 км. на паўднёвы ўсход ад вёскі, на Лудчыцкай вышыні – месцы жорсткіх баёў ў Вялікую Айчынную вайну – узведзены ў 1984 г. на ўшанаванне памяці загінуўшых воінаў, у гонар іх мужнасці і гераізму, воінскага братэрства, мемарыял воінскай славы. На кургане пастаўлена сілумінавая сімвалічная фігура Баяна, які ўслаўляе подзвіг воінаў-герояў. Вышыня фігуры 10 м., гарэльефаў 2,5 м. Каля падножжа кургана на авальнай пляцоўцы размешчана ўвагнутая сцяна – стэла з пагруднымі выявамі 6-ці Герояў Савецкага Саюза, якія вызначыліся ў баях з ворагам на Быхаўшчыне. Ніжэй бронзавымі літарамі напісаны іх імёны. Побач устаноўлена абліцаваная гранітам стэла з інфармацыйным надпісам, запалены Вечны агонь. З лева ад увходу да помніка 16 флагаў, што сімвалізуюць адзінства народаў.